open-index/open-wikipedia-markdown huggingface dataset:
The Best of Muddy Waters

***The Best of Muddy Waters*** είναι ο τίτλος της συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε τον Απρίλιο του 1958 μέσω της δισκογραφικής εταιρείας "Chess Records".

Η συλλογή περιλαμβάνει δώδεκα κομμάτια, ηχογραφημένα από το 1948 ως το 1954, τα οποία καθιέρωσαν τον Waters στην σκηνή του Σικάγου. Η συγκεκριμένη κυκλοφορία αποτέλεσε το πρώτο άλμπουμ που κυκλοφόρησε ο τραγουδιστής και ένα από τα πρώτα της "Chess Records".

Η πρώτη του έκδοση σε μορφή CD πραγματοποιήθηκε το 1987 από την "MCA Records", ενώ ακολούθησαν αρκετές ακόμη από την "Chess" και την "Universal Music".

## Τραγούδια του δίσκου
* *Όλα τα κομμάτια είναι συνθέσεις του [[Μάντι Γουότερς]], εκτός αν σημειώνεται διαφορετικά.*

## Οι μουσικοί
Οι μουσικοί οι οποίοι ηχογράφησαν τα κομμάτια του "*The Best of Muddy Waters*" ήταν οι εξής:

* **[[Μάντι Γουότερς]]** - φωνητικά, κιθάρα
* **Έρνεστ Κρόφορντ** - μπάσο
* **[[Γουίλι Ντίξον]]** - μπάσο
* **[[Little Walter]]** - φυσαρμόνικα
* **Γουόλτερ Χόρτον** - φυσαρμόνικα
* **Τζίμι Ρότζερς** - κιθάρα
* **[[Ότις Σπαν]]** - πιάνο
* **Φρεντ Μπέλοου** - τύμπανα
* **Έλτζιν Έβανς** - τύμπανα
* **[[Λέοναρντ Τσες]]** - μπάσο τύμπανο

## Παραπομπές


## Πηγές
* King of the Blues: The Best of Muddy Waters - Muddy Waters | Songs, Reviews, Credits | AllMusic
* Muddy Waters - The Best Of Muddy Waters
* Best Of Muddy Waters - Rolling Stone 

Κατηγορία:Δισκογραφία του Muddy Waters
Κατηγορία:Άλμπουμ του 1958
Ένωση Επαγγελματιών Αντισφαιριστών

Η **Ένωση Επαγγελματιών Αντισφαιριστών** (αγγλικά: *Association of Tennis Professionals*, **ATP**) ιδρύθηκε το Σεπτέμβριο του 1972 από τους Ντόναλντ Ντελ, Μπομπ Μπράινερ, Τζακ Κρέιμερ, και Κλιφ Ντράισντεϊλ με σκοπό να προστατεύσει τα συμφέροντα των ανδρών αντισφαιριστών σε επαγγελματικό επίπεδο. Πρώτος πρόεδρος διετέλεσε ο Κλιφ Ντράισντεϊλ.

Τα παγκόσμια κεντρικά γραφεία της ATP βρίσκονται στο Λονδίνο του Ηνωμένου Βασιλείου. Τα γραφεία της ATP Americas εδρεύουν στην Πόμντε Βέντρα Μπιτς των Ηνωμένων Πολιτειών Αμερικής, τα γραφεία της ATP Europe έχουν την έδρα τους στο Μονακό και τα γραφεία της ΑΤΡ International, η οποία καλύπτει την Αφρική, την Ασία και την Αυστραλία, βρίσκονται στο Σίδνεϊ της Αυστραλίας. Ο αντίστοιχος οργανισμός γυναικών σε επαγγελματικό επίπεδο είναι η Ένωση Αντισφαίρισης Γυναικών (WTA).

Από το 1990, η ATP διοργανώνει την παγκόσμια περιοδεία αντισφαίρισης ανδρών και έχει συνδέσει την ονομασία της με τον τίτλο της περιοδείας. Το 1990 η διοργάνωση ονομαζόταν «ATP Tour», ενώ το 2001 μετονομάστηκε σε «ATP World Tour». Πρόκειται για μια εξέλιξη των αγώνων περιοδείας, παλαιότερα γνωστών ως τουρνουά τένις «Grand Prix» και «WCT» (World Championship Tennis).

## Παραπομπές


## Εξωτερικοί σύνδεσμοι

* 

Κατηγορία:Αντισφαίριση
Τσαρλς Μπάρτον

Ο **Τσαρλς Μπάρτον** είναι Αμερικανός προπονητής καλαθοσφαίρισης, ο οποίος κάθισε, μεταξύ άλλων, στον πάγκο των εθνικών ομάδων της Δανίας και της Σουηδίας, της Μακάμπι Τελ Αβίβ και του Άρη Θεσσαλονίκης.

## Καριέρα
Ο Μπάρτον ξεκίνησε την προπονητική του καριέρα το 1983 και σε διάστημα δεκαπέντε χρόνων κατέκτησε πέντε πρωταθλήματα και τέσσερα κύπελλα Σουηδίας με τρεις διαφορετικές ομάδες. Παράλληλα, ανέλαβε την εθνική ομάδα της χώρας, χωρίς να καταφέρει να προκριθεί σε κάποια μεγάλη διοργάνωση.

Το 1998, ανέλαβε χρέη προπονητή στην ομάδα της Μπόρας Μπάσκετ, με την οποία κατέλαβε την πέμπτη θέση του πρωταθλήματος στην πρώτη του χρονιά, ενώ το 1999-2000 προκρίθηκε στην φάση των 32 του κυπέλλου Κόρατς και κατέκτησε την πρώτη θέση του πρωταθλήματος στην κανονική περίοδο, για να ηττηθεί στους τελικούς των πλέι-οφ από την Πλάνια. Σπόνσορας της ομάδας είχε αναλάβει ο Μάτζικ Τζόνσον, ο οποίος αγωνίστηκε και κατά την διάρκεια της σεζόν.

Την σεζόν 2000-01, κάθισε στον πάγκο της δανέζικης Γκρέιτ Ντέινς, επίσης ομάδας του Τζόνσον και ανέλαβε χρέη προπονητή για την εθνική ομάδα της Δανίας, θέση στην οποία παρέμεινε μέχρι το 2002.

Το καλοκαίρι του 2001, υπέγραψε ως βοηθός του Ντέιβιντ Μπλατ στην ομάδα της Μακάμπι Τελ Αβίβ, με την οποία κατέκτησε δύο νταμπλ στο Ισραήλ και έφθασε μέχρι το φάιναλ-φορ της Ευρωλίγκας το 2002.

Το 2003, συμφώνησε με την ομάδα του Άρη, αναλαμβάνοντας ως πρώτος προπονητής και οδηγώντας τους "κίτρινους" στην κατάκτηση του κυπέλλου Ελλάδας, αφού κέρδισαν με 73-70 τον Ολυμπιακό. Την επόμενη σεζόν έφθασε και πάλι στον τελικό του κυπέλλου, αλλά ηττήθηκε αυτή την φορά με 72-68 από τον Παναθηναϊκό. Παρ' όλα αυτά, η αποτυχία της ομάδας να κατακτήσει την έξοδο στην Ευρωλίγκα, οδήγησε στην αντικατάσταση του.

Την σεζόν 2007-08, κατέκτησε το κύπελλο Κύπρου με την ΑΕΛ Λεμεσού, με την οποία έφθασε και στο φάιναλ-φορ του EuroChallenge, ενώ ανέλαβε την πολωνική ΑΖΣ Κοζάλιν το 2010, όπου παρέμεινε για μόλις τρεις αγώνες.

## Παραπομπές


## Πηγές
* Charles Barton - Diamond Sports Agency 
* Προπονητής στον ΑΡΗ, μία πονεμένη ιστορία… | aris.re

## Εξωτερικοί σύνδεσμοι
* 20 ΕPΩTHΣEIΣ TΣAPΛΣ MΠAPTON

Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης κυπριακών συλλόγων
Ένωση Αντισφαίρισης Γυναικών

Η **Ένωση Αντισφαίρισης Γυναικών** (αγγλικά: *Women's Tennis Association*, **WTA**), η οποία ιδρύθηκε το 1973 από την Μπίλι Ζαν Κινγκ, είναι ο κύριος οργανωτικός φορέας της επαγγελματικής αντισφαίρισης γυναικών. Διοργανώνει την WTA Tour, που είναι η παγκόσμια επαγγελματική περιοδεία αντισφαίρισης για τις γυναίκες. Ο αντίστοιχος οργανισμός σε επαγγελματικό επίπεδο των ανδρών είναι η Ένωση Επαγγελματιών Αντισφαιριστών (ATP).

Η WTA ιδρύθηκε τον Ιούνιο του 1973, αλλά έχει τις ρίζες της στο εναρκτήριο τουρνουά «Virginia Slims», που διοργανώθηκε από την Γκλάντις Χέλντμαν και πραγματοποιήθηκε στις 23 Σεπτεμβρίου του 1970 στο Houston Racquet Club στο Χιούστον του Τέξας. Η Ρόζι Κάσαλς κέρδισε την πρώτη αυτή εκδήλωση. Η εταιρική έδρα της WTA βρίσκεται στην Αγία Πετρούπολη της Φλόριντα, τα ευρωπαϊκά κεντρικά γραφεία της βρίσκονται στο Λονδίνο και η έδρα της Ασίας-Ειρηνικού στο Πεκίνο.

## Παραπομπές


## Εξωτερικοί σύνδεσμοι
* 

Κατηγορία:Αντισφαίριση
Συμβούλιο Κρίκετ Δυτικών Ινδιών

Το **Συμβούλιο Κρίκετ Δυτικών Ινδιών** (αγγλικά: *West Indies Cricket Board*, WICB) είναι ο επίσημος φορέας για το άθλημα του κρίκετ σε επαγγελματικό και ερασιτεχνικό επίπεδο στις Δυτικές Ινδίες (μία αθλητική συνομοσπονδία πάνω από είκοσι κυρίως αγγλόφωνων χωρών της Καραϊβικής και των εξαρτήσεων που αποτελούσαν τις Βρετανικές Δυτικές Ινδίες).

Ιδρύθηκε στις αρχές της δεκαετίας του 1920 ως «Eπιτροπή Ελέγχου Δυτικών Ινδιών» (*West Indies Cricket Board of Control*, ενώ εξακολουθεί να αναφέρεται μερικές φορές με το ίδιο όνομα), αλλά μετονομάστηκε σε «Συμβούλιο Κρίκετ Δυτικών Ινδιών» το 1996. Τον Νοέμβριο του 2015, το Διοικητικό Συμβούλιο αποφάσισε τη μετονομασία σε «Κρίκετ Δυτικών Ινδιών», ως μέρος της άσκησης αναδιάρθρωσης με τη δημιουργία επίσης ενός ξεχωριστού εμπορικού σώματος. το Διοικητικό συμβούλιο έχει την έδρα του στο Σαιντ Τζονς της Αντίγκουα και Μπαρμπούντα.

## Παραπομπές


## Εξωτερικοί σύνδεσμοι
* 

Κατηγορία:Κρίκετ
Φοίνικας (σκάκι)

Ο **φοίνικας** (διεθνώς: *phoenix*, από το *φοῖνιξ* στα αρχαία ελληνικά) είναι ανορθόδοξος πεσσός στο σκάκι που συνδυάζει τις κινήσεις του βεζίρη και του ελέφαντα. Για τον λόγο αυτό η διεθνής σημειογραφία του είναι **WA**, από τα αρχικά των *Wazir* και *Alfil* (*Βεζίρης* και *Ελέφαντας*). Στο λήμμα αυτό, ο φοίνικας συμβολίζεται και ως ανεστραμμένος ίππος.

Ο φοίνικας εμφανίζεται σε πολλές παραλλαγές του παιχνιδιού, καθώς και στο ιαπωνικό παιχνίδι του 14ου αιώνα Τσου σκάκι (ιαπωνικά: 中将棋, *Chu shogi*) με το ιαπωνικό όνομα 鳳凰 (*hōō*, φοίνικας). Στη σκακιστική παραλλαγή Σκάκι με διαφορετικούς στρατούς εμφανίζεται ως *waffle* και η αξία του στο παιχνίδι είναι σχεδόν ίση με αυτή του ίππου.

## Ματ φοινίκων
Δύο φοίνικες και ένας βασιλιάς μπορούν να κάνουν ματ σε έναν μοναχικό βασιλιά, παρασύροντάς τον σε μια γωνία της σκακιέρας. Στο παράδειγμα παρακάτω, παίζουν τα λευκά και κάνουν ματ σε δύο κινήσεις:

## Παραπομπές


Κατηγορία:Ανορθόδοξοι πεσσοί
Καμηλοπάρδαλη (σκάκι)

Η **καμηλοπάρδαλη** (*giraffe*) είναι ανορθόδοξος πεσσός στο σκάκι που κινείται (1,4) ιππογωνίως, εμφανίζεται επίσης ως **κιρίν** (*kirin*, από το 麒麟, *καμηλοπάρδαλη* στα ιαπωνικά), το οποίο συνδυάζει τις κινήσεις των πεσσών φερζ και τανκ. Για τον λόγο αυτό η διεθνής σημειογραφία του είναι **FD**, από τα αρχικά των *Ferz* και *Dabbaba* (*Φερζ* και *Τανκ*).

Η καμηλοπάρδαλη συμβολίζεται και ως ανεστραμμένος ίππος, αλλά στο λήμμα αυτό συμβολίζεται ως καμηλοπάρδαλη.

## Ιστορία
Η καμηλοπάρδαλη εμφανίζεται σε πολλές παραλλαγές του παιχνιδιού, καθώς και στο ιαπωνικό παιχνίδι του 14ου αιώνα Τσου σκάκι (ιαπωνικά: 中将棋, *Chu shogi*) με το ιαπωνικό όνομα 麒麟, κιρίν (*kirin*, καμηλοπάρδαλη). Στη σκακιστική παραλλαγή Σκάκι σε πραγματικά μεγάλη σκακιέρα (*Chess on a Really Big Board*, σε σκακιέρα 16×16) η σημειογραφία της από τον Ραλφ Μπέτζα είναι το σύμβολο **J** και η αξία που έχει στο παιχνίδι είναι σχεδόν ίση με αυτή του ίππου.

## Κιρίν

Το κιρίν στο Τσου σκάκι, είναι συνδυασμός φερζ και τανκ, έτσι κινείται ένα τετράγωνο διαγωνίως ή κάνει άλμα δύο τετράγωνα ορθογωνίως. Με την κίνηση αυτή μπορεί να προσεγγίσει μόνο τα μισά τετράγωνα της σκακιέρας. Το κιρίν ποάγεται σε λιοντάρι και μόνο έτσι αποκτά την ικανότητα να πρισεγγίζει όλα τα τετράγωνα της σκακιέρας. Η αξία του ως κιρίν είναι περίπου τρεις μονάδες, ενώ ως λιοντάρι είκοσι.

### Ματ με κιρίν
Δύο κιρίν, ένα λευκοτετράγωνο και ένα μαυροτετράγωνο, μπορούν εύκολα να κάνουν ματ στον μοναχικό βασιλιά του αντιπάλου, χωρίς τη βοήθεια του δικού τους βασιλιά, αρκεί να παρασύρουν τον αντίπαλο βασιλιά σε μια γωνία της σκακιέρας.

Στο παράδειγμα αριστερά, παίζουν τα λευκά και κάνουν ματ σε δύο κινήσεις.

Λύση:
:1. 18px|λευκή καμηλοπάρδαληη6+ 18px|μαύρος βασιλιάςθ8
:2. 18px|λευκή καμηλοπάρδαληθ6#

## Παραπομπές


Κατηγορία:Ανορθόδοξοι πεσσοί
Γκέοργκ Άντον Φρίντριχ Αστ

Ο **Γκέοργκ Άντον Φρίντριχ Αστ** (Georg Anton Friedrich Ast) (29 Δεκεμβρίου 1778 – 31 Οκτωβρίου 1841) ήταν Γερμανός φιλόσοφος και φιλόλογος και μεταφραστής της αρχαίας ελληνικής γραμματείας. Είναι γνωστός ως συγγραφέας του έργου *Πλατωνικό Λεξικό*.

## Βίος
Γεννήθηκε στη Γκότα της Θουριγγίας. Ολοκλήρωσε την εγκύκλιο παιδεία του στο Πανεπιστήμιο της Ιένας. Κατόπιν έγινε *privatdozent* στην Ιένα το 1802. Το 1805 έγινε καθηγητής της κλασικής λογοτεχνίας στο πανεπιστήμιο της βαυαρικής πόλης Λάντσχουτ, όπου παρέμεινε έως το 1826, οπότε μετέβη στο πανεπιστήμιο του Μονάχου. Έζησε εκεί έως τον θάνατό του, το 1841. Σε αναγνώριση του έργου του έγινε μέλος της Βαυαρικής Ακαδημίας Επιστημών. 

## Συμβολή στις πλατωνικές σπουδές
Ο Αστ, που ήταν οπαδός του Σέλινγκ, εισήγαγε ως πλατωνιστής ερμηνείες που την εποχή του θεωρήθηκαν ανατρεπτικές των καθιερωμένων απόψεων για τον έργο του αρχαίου Έλληνα φιλοσόφου. Προχωρώντας πέρα από τον Φρίντριχ Σλάιερμαχερ (Friedrich Daniel Ernst Schleiermacher), διερεύνησε την εσωτερική σχέση των πλατωνικών διαλόγων, διακρίνοντάς τους σε τρεις κατηγορίες. Τους σωκρατικούς, που χαρακτηρίζονταν από την παρουσία ποιητικού και δραματικού στοιχείου, τους διαλεκτικούς, των οποίων η ποιητικότητα ήταν περιορισμένη και, τέλος, τους καθαρά επιστημονικούς («σωκρατικοπλατωνικούς»), όπου διαλεκτική και ποίηση συνδυαζεται αρμονικά. Η κατηγοριοποίηση χρησιμοποιηθηκε από τον Αστ προκειμένου να κρίνει την αυθεντικότητα των πλατωνικών διαλόγων, θεωρώντας ως νόθους εκείνους που δεν ενέπιπταν σε καμιά από τις τρεις ομάδες. Η μέδοδος αυτή θεωρήθηκε από αρκετούς μελετητές ως υπερβολική και προκρούστεια.

## Εργογραφία
*Πλάτωνας
***[https://books.google.gr/books?id=0mMVAAAAYAAJ&hl=el&source=gbs_book_other_versions *Platons Leben und Schriften*] (1816)
**Πλήρης έκδοση των Απάντων του Πλάτωνα (2 τόμ, 1819–1832) με λατινική μετάφραση και σχολιασμό
***Lexicon Platonicum* (3 τόμ., 1834–1839)
*[[Αισθητική]]
**[https://books.google.gr/books/about/System_der_Kunstlehre_oder_Lehr_und_Hand.html?id=-SlKAAAAcAAJ&redir_esc=y *System der Kunstlehre*] (1805) 
***Grundriß der Aesthetik* (1807)
*[[Ιστορία της Φιλοσοφίας]]
***Grundlinien der Philosophie* (1807) 
***Grundriß einer Geschichte der Philosophie* (1807 και 1825)
**[https://books.google.gr/books?id=qekGAAAAcAAJ&pg=PA2&lpg=PA2&dq=Hauptmomente+der+Geschichte+der+Philosophie&source=bl&ots=ublDKYMuwN&sig=kcK_rdgzBByOPF71k91B3JHSDGw&hl=el&sa=X&ved=0ahUKEwiVreHJi6DMAhVMOBQKHcblAzoQ6AEIIjAA#v=onepage&q=Hauptmomente%20der%20Geschichte%20der%20Philosophie&f=false *Hauptmomente der Geschichte der Philosophie*] (1829)
*[[Φιλολογία]] 
***Grundlinien der Philologie* (1808)
**[https://books.google.gr/books/about/Grundlinien_der_Grammatik_Hermeneutik_un.html?id=lAEMAAAAYAAJ&redir_esc=y *Grundlinien der Grammatik, Hermeneutik und Kritik''] (1808).

## Σημειώσεις

## Παραπομπές σημειώσεις

*

Κατηγορία:Γερμανοί φιλόλογοι
Ντομένικο ντι Μπάρτολο

Ο **Ντομένικο ντι Μπάρτολο** (ιταλ.:Domenico di Bartolo, περ. 1400/1404 &ndash; 1445/1447) ήταν Ιταλός ζωγράφος της Σχολής της Σιένα. 

Γεννήθηκε στο Asciano και σύμφωνα με τον Βαζάρι (Vasari) ήταν ανηψιός του Ταντέο ντι Μπάρτολο (Taddeo di Bartolo). Δούλεψε για τον Βεκιέττα (Vecchietta) πάνω στην  αριστουργηματική νωπογραφία *Η φροντίδα των αρρώστων* στο νοσοκομείο της Santa Maria della Scala στη Σιένα. Το 1434 ζωγράφισε επίσης μια νωπογραφία που απεικονίζει την ενθρόνιση του αυτοκράτορα Σιγισμόνδου για τον Καθεδρικό ναό της Σιένα.

Ο Ντομένικο απεβίωσε στην Σιένα περίπου στα 1445.


File:Pope_Celestine_III_grants_autonomy_to_the_Hospital_by_Domenico_di_Bartolo_-_Santa_Maria_della_Scalla_-_Siena_2016.jpg|*Ο πάπας Καιλεστίνος Γ΄ χορηγεί αυτονομία στο Νοσοκομείο*
File:Pellegrinaio_di_santa_maria_della_scala_02,_domenico_di_bartolo,_elemosina_del_vescovo.JPG|*Οι ελεημοσύνες του επισκόπου και η επέκταση του Νοσοκομείου*
File:The_Reception_of_Pilgrims_and_Distribution_of_Alms_by_Domenico_di_Bartolo_-_Santa_Maria_della_Scalla_-_Siena_2016.jpg|*Υποδοχή των προσκυνητών και διανομή ελεημοσύνης*
File:Domenico_di_Bartolo_-_The_Rearing_and_Marriage_of_Female_Foundlings_-_WGA06416.jpg|*Ανατροφή και γάμος των κοριτσιών του ιδρύματος*
File:Domenico_di_Bartolo_-_Care_of_the_Sick_-_WGA06417.jpg|*Η φροντίδα των αρρώστων*


## Δείτε επίσης
* Αντρέα ντι Μπάρτολο (Andrea di Bartolo)
* Ταντέο ντι Μπάρτολο (Taddeo di Bartolo)
* Κατάλογος Ιταλών ζωγράφων

## Παραπομπές


## Πηγές
*

Κατηγορία:Ιταλοί ζωγράφοι του 15ου αιώνα
Κατηγορία:Σχολή της Σιένα
Κατηγορία:Ζωγράφοι γοτθικού ρυθμού
Τζιοβάννι Μπονοντσίνι

Ο **Τζιοβάννι Μπονοντσίνι** (ή **Μπουονοντσίνι**) (ιταλικά: *Giovanni Bononcini*, 18 Ιουλίου 1670 - 9 Ιουλίου 1747) (συχνά αναφερόμενος και ως **Τζιοβάννι Μπατίστα Μπονοντσίνι**) ήταν Ιταλός συνθέτης του μπαρόκ, βιολοντσελίστας, τραγουδιστής και διδάσκαλος, ο οποίος καταγόταν από μουσική οικογένεια.

## Παραπομπές


## Εξωτερικοί σύνδεσμοι
*Giovanni Battista Bononcini: a detailed biography 
*Giovanni Bononcini 1670-1747
*
* performed by Musicians of the Old Post Road

Κατηγορία:Συνθέτες του Μπαρόκ
Κατηγορία:Ιταλοί συνθέτες
Φθοροχλωροσιλάνιο

Το **φθοροχλωροσιλάνιο** (αγγλική γλώσσα:*chlorofluorosilane*) είναι ανόργανη χημική ένωση, που περιέχει πυρίτιο, υδρογόνο, φθόριο και χλώριο, με μοριακό τύπο **SiH<sub>2</sub>ClF**. Ανήκει στα ανόργανα σιλάνια, και ειδικότερα στα φθοροσιλάνια και στα χλωροσιλάνια. Ο όρος φθοροχλωροσιλάνιο επεκτείνεται και πέραν της «μητρικής» ένωσης, και αναφέρεται, επίσης, και σε μια ευρύτερη ομάδα «θυγατρικών» φθοροχλωροσιλανίων, ανόργανων και οργανικών, που περιέχουν έναν τουλάχιστον δεσμό Si-F και έναν τουλάχιστον δεσμό Si-Cl.

## Ονοματολογία
Η ονομασία **φθοροχλωροσιλάνιο** προκύπτει αν η ένωση θεωρηθεί υποκατεστημένο σιλάνιο (SiH4), δηλαδή σιλάνιο, ένα άτομο υδρογόνου του οποίου, έχει αντικατασταθεί από ένα άτομο φθορίου, και ένα άλλο από άτομο χλωρίου.

## Δομή
Η μοριακή δομή του φθοροχλωροσιλανίου ομοιάζει γεωμετρικά με αυτήν του φθοροχλωρομεθάνιου. Ωστόσο οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Paouling) και από τον άνθρακα (2,55 κατά Paouling) και από το υδρογόνο (2,20 κατά Paouling). Επίσης, η διαφορά ηλεκτραρνητικότητας μεταξύ πυριτίου και φθορίου (3,98 κατά Paouling) είναι πολύ μεγαλύτερη από την αντίστοιχη άνθρακα - φθορίου. Το γεγονός αυτό δίνει μεγάλο ποσοσστό ετεροπολικότητας στο δεσμό Si-F. Επίσης, και η διαφορά ηλεκτραρνητικότητας μεταξύ πυριτίου και χλωρίου (3,16 κατά Paouling) είναι πολύ μεγαλύτερη από την αντίστοιχη άνθρακα - χλωρίου. Το γεγονός αυτό δίνει μεγάλο ποσοσστό ετεροπολικότητας στο δεσμό Si-Cl.

## Παραγωγή

### Από διχλωροσιλάνιο με φθοριούχο υφυδράργυρο
Με επίδραση φθοριούχου υφυδραργύρου σε διχλωροσιλάνιο, μπορεί να παραχθεί φθοροχλωροσιλάνιοσιλάνιο:
\mathrm{2SiH_2Cl_2 + Hg_2F_2 \xrightarrow{} 2SiH_2ClF + Hg_2Cl_2 \downarrow} 

* Συμπαράγεται ως παραπροϊόν και διφθοροσιλάνιο.

### Με σιλάνιο και υδροφθόριο ή κάποιο αλκυλοφθορίδιο
Με επίδραση υδροχλωρίου ή κάποιου αλκυλοχλωριδίου (RCl) σε φθοροσιλάνιο, μπορεί να παραχθεί φθοροχλωροσιλάνιο:
\mathrm{SiH_3F + HCl \xrightarrow{BF_3} SiH_2ClF + H_2 }

\mathrm{SiH_3F + RCl \xrightarrow{BF_3} SiH_2ClF + RH }

* Συμπαράγονται ως παραπροϊόντα και άλλα φθοροχλωροσιλάνια.

## Αναφορές και σημειώσεις


Κατηγορία:Ανόργανα σιλάνια
Κατηγορία:Υδρίδια
Κατηγορία:Ανόργανες ενώσεις χλωρίου
Οικογένεια Κριεζή

Η **οικογένεια Κριεζή** είναι οικογένεια πολιτικών και αξιωματικών του Π.Ν. από την Ύδρα.

## Στοιχεία

Η απώτερη καταγωγή της ήταν από το χωριό Κριεζά της Εύβοιας αλλά προεπαναστατικά μέλη της εγκαταστάθηκαν στην Ύδρα. Ασχολήθηκαν με το εμπόριο και τη ναυτιλία αποκτώντας σημαντική περιουσία. Κατά τη διάρκεια της επανάστασης του 1821 συμμετείχαν στον αγώνα ενώ μετά την απελευθέρωση συμμετείχαν στην δημόσια ζωή του νεοσύστατου κράτους αναλαμβάνοντας σημαντικά δημόσια αξιώματα.

## Μέλη

* Δημήτριος Κριεζής, εμποροπλοίαρχος
** Ανδρέας Κριεζής, ζωγράφος και γιος του Δημητρίου

* **[[Αντώνιος Κριεζής]]**,  υποναύαρχος, πρωθυπουργός της Ελλάδας, σύζυγος Κυριακούλας Δημητρίου Βούλγαρη και γιος του Γεωργίου
*** , σύζυγος Θεόδωρου Ηπίτη και κόρη του Αντωνίου
**** Αντώνιος Ηπίτης, αξιωματικός του στρατού, συγγραφέας και γιος της Ελένης
**** Ιωάννης Ηπίτης, αξιωματικός του Πολεμικού Ναυτικού, αρχηγός του ΓΕΝ και γιος της Ελένης
*** Δημήτριος Κριεζής, υποναύαρχος, υπουργός και γιος του Αντωνίου
*** Επαμεινώνδας Κριεζής, αξιωματικός του Π.Ν., βουλευτής, υπουργός και γιος του Αντωνίου
**** Αντώνιος Ε. Κριεζής, υποναύαρχος, σύζυγος Αλεξάνδρας Στεφάνου Δραγούμη και γιος του Επαμεινώνδα

Μέλη της ίδιας οικογένειας είναι επίσης ο Λάζαρος Κριεζής, πολιτικός και χρηματιστής, και ο Αδριανός Κριεζής, αξιωματικός του στρατού.

## Παραπομπές


## Βιβλιογραφία
* Κριεζής Νικόλαος,*Γενεαλογικό δέντρο της εξ Ύδρας οικογένειας Κριεζή 1606 - 1970*, Νέα Σκέψη, Αθήνα 1970
Πίτερ Σνάιερς

*Να μη συγχέεται με τον [[Πέτερ Σνάιερς]] (Pieter Snyers ή Peter Snijers)*

Ο **Πίτερ Σνάιερς** (φλαμανδικά: **Pieter Snayers** (1592 – 1666 ή 1667) ήταν Φλαμανδός ζωγράφος σε ύφος μπαρόκ, γνωστός για τις απεικονίσεις σκηνών ιστορικών μαχών.

Ο Σνάιερς γεννήθηκε το 1592 στην Αμβέρσα. Σπούδασε ζωγραφική με τον Σεμπάστιεν Φρανξ και έγινε μέλος στη Συντεχνία του Αγίου Λουκά το 1612. Το 1628 είχε γίνει πολίτης των Βρυξελλών.

Εκεί αρχικά εργάστηκε για την Αρχιδούκισσα Ιζαμπέλλα Κλάρα Ευγενία και αργότερα έγινε ο Αυλικός ζωγράφος του Καρδιναλίου - Ινφάντη Φερδινάνδου και του Αρχιδούκα Λέοπολντ - Βίλχελμ της Αυστρίας. Για λογαριασμό τους ζωγράφισε σκηνές από νικηφόρες μάχες κατά την παράδοση των ταπισερί του 16ου αιώνα.

Ο Σνάιερς συνεργάστηκε επίσης με τον Πέτερ Πάουλ Ρούμπενς σε ορισμένες περιπτώσεις, συμπεριλαμβανομένου του έργου που ποτέ δεν ολοκληρώθηκε *Ο βίος του Ερρίκου Δ΄* και τη σειρά *Torre de la Parada* . Ζωγράφισε, επίσης, πορτρέτα για αριστοκράτες στις Βρυξέλλες και μεγάλα τοπία. Ο γνωστότερος μαθητής του ήταν ο Άνταμ Φρανς φαν ντερ Μέλεν (Adam Frans van der Meulen).

Απεβίωσε στις Βρυξέλλες το 1666 ή το 1667.

## Οι σκηνές μαχών
Οι απεικονίσεις του Σνάιερς σκηνών από ιστορικές μάχες φαίνεται πως δίνουν ιδιαίτερη προσοχή στην τοπογραφική ακρίβεια. Συχνά, οι πίνακές του απεικονίζουν ένα «ρηχό» προσκήνιο, το οποίο υποχωρεί απότομα για να καταδειχτεί η πολιορκία κάποιας πόλης με προοπτική τύπου «μάτι πτηνού».

Υφολογικά οι χρωματισμοί του είναι λιγότερο έντονοι σε σχέση με αυτούς του δασκάλου του, Φρανξ, και αντικατοπτρίζουν τις τάσεις της εποχής στη φλαμανδική και στη ζωγραφική της Χρυσής ολλανδικής εποχής.

## Φωτοθήκη

Image:Schlacht am Weißen Berg C-K 063.jpg|*[[Μάχη στο Λευκό Όρος]]*. Συλλογή Εικόνων Βαυαρικού κράτους.
Image:Siege of Vienna 1529 by Pieter Snayers.jpeg|*Πολιορκία της Βιέννης από τον Σουλεϊμάν τον Μεγαλοπρεπή το 1529*. Ιδιωτική συλλογή.
Image:Pieter Snayers Siege of Gravelines.jpg|*Η μάχη στο Γκραβελίν*. Μουσείο Πράδο, Μαδρίτη.
Image:Siege of Groenlo November 9th 1606 Snayers.jpg|Πολιορκία του Χρούνλο το 1606  (στρατεύματα του Μάουριτς της Οράγγης) υπό τον Αμπρότζιο Σπινόλα*
</gallery>

== Δείτε επίσης ==
* [[Κατάλογος Φλαμανδών ζωγράφων]]

== Παραπομπές==
<references />

==Πηγές==
* Filippo Baldinucci': *Artists in biographies by Filippo Baldinucci'', 1610–1670, p.&nbsp;198 Google books

## Περαιτέρω ανάγνωση
* (p.241-243, v.1; plate 92, v.2).

Κατηγορία:Φλαμανδοί ζωγράφοι
Δ΄ Εθνική ποδοσφαίρου ανδρών 1984-85

Η **Εθνική Ερασιτεχνική Κατηγορία 1984–1985** διοργανώθηκε με τη συμμετοχή 126 ομάδων, οι οποίες χωρίστηκαν σε 7 ομίλους. Ήταν η 3η περίοδος της Εθνικής Ερασιτεχνικής Κατηγορίας ως τέταρτο τη τάξει πρωτάθλημα του ελληνικού ποδοσφαίρου. Οι πρώτοι κάθε ομίλου εξασφάλισαν την άνοδό τους στην Γ΄ Εθνική Κατηγορία και οι 6 έως 8 τελευταίες ομάδες κάθε ομίλου, καθώς και κάποιες που αποσύρθηκαν από το επόμενο πρωτάθλημα, υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

Αγώνας κατάταξης στη Μυτιλήνη (16/6/1985):
'''Εργοτέλης Ηρακλείου''' – Ολυμπιακός Χαλκίδας: 4-3 πεν. (1-1 κ.δ. και παρ.).

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

## Παραπομπές


## Πηγές

*«Greece - List of Fourth Level Final Tables, 1984/85», rsssf.com, Alexander Mastrogiannopoulos
* Αρχείο εφημερίδας Αθλητική Ηχώ

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1984-1985
Τζένιφερ Μόρισον

Η **Τζένιφερ Μαρί Μόρισον** (αγγλικά: **Jennifer Marie Morrison**, 12 Απριλίου 1979) είναι Αμερικανίδα ηθοποιός, μοντέλο και παραγωγός, που γεννήθηκε στο Σικάγο του Ιλινόι. Έγινε ευρύτερα γνωστή για το ρόλο της ως Dr. Allison Cameron στην ιατρική δραματική σειρά *[[Ιατρικές Υποθέσεις]]* (2004–2012) με συμπρωταγωνιστή τον Χιου Λώρι και ως Emma Swan στη σειρά περιπέτειας και φαντασίας του ABC *[[Once Upon a Time (τηλεοπτική σειρά)|Once Upon a Time]]* (2011–2018).

## Πρώιμα χρόνια
Η Τζένιφερ Μαρί Μόρισον γεννήθηκε στις 12 Απριλίου του 1979 στο Σικάγο του Ιλινόι και μεγάλωσε στα Άρλινγκτον Χάιτς. Είναι η μεγαλύτερη από τα δύο αδέρφια της. Ο πατέρας της, Ντέιβιντ, είναι πρώην καθηγητής μουσικής και διευθυντής μουσικής μπάντας λυκείου.

Η Μόρισον πήγε στο σχολείο Σάουθ Μιντλ και το 1997 αποφοίτησε από το Λύκειο Πρόσπεκτ (όπου εργάζονταν οι γονείς της). Ήταν παίκτρια κλαρινέτου στην σχολική μπάντα, τραγουδούσε στη χορωδία και ήταν μαζορέτα. Πήγε στο Loyola University Chicago, από όπου αποφοίτησε το 2000. Πριν μετακομίσει στο Λος Άντζελες για να κυνηγήσει της καριέρα της στην υποκριτική, σπούδασε στο Steppenwolf Theatre Company.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Once Upon a Time
Σιάνγκτσι

Το **σιάνγκτσι** (κινεζικά: 象棋) ή **κινεζικό σκάκι**, είναι ένα επιτραπέζιο παιχνίδι στρατηγικής για δύο παίκτες. Είναι ένα από τα πιο δημοφιλή επιτραπέζια παιχνίδια στην Κίνα και ανήκει στην ίδια οικογένεια με το δυτικό (ή διεθνές) σκάκι, το τσατουράγκα, το σόγκι, το ινδικό σκάκι και το τζάνγκι. Εκτός από την Κίνα και τις περιοχές με σημαντικό κινεζικό πληθυσμό, το «σιάνγκτσι» είναι επίσης δημοφιλές στο Βιετνάμ.

Το παιχνίδι αντιπροσωπεύει μια μάχη ανάμεσα σε δύο στρατούς, με αντικείμενο την αιχμαλωσία του εχθρού (στρατηγός ή βασιλιάς). Ιδιαίτερα χαρακτηριστικά του «σιάνγκτσι» περιλαμβάνουν το κανόνι (*πάο*), το οποίο πρέπει να υπερπηδήσει για να αιχμαλωτίσει, ένας κανόνας που εμποδίζει τους στρατηγούς να αντιμετωπίζουν ο ένας τον άλλο άμεσα, περιοχές στον πίνακα που ονομάζονται *ποτάμι* και το παλάτι, το οποίο περιορίζει την κίνηση σε μερικά πιόνια (αλλά αυξάνει εκείνη των υπολοίπων) και την τοποθέτηση των πιονιών στις διασταυρώσεις των γραμμών της σκακιέρας και όχι μέσα στα τετράγωνα.

## Παραπομπές


## Εξωτερικοί σύνδεσμοι

* Xiangqi in English: Rules, openings, strategy, ancient manuals 

Κατηγορία:Επιτραπέζια παιχνίδια
Σχολείο δεύτερης ευκαιρίας

Το **Σχολείο Δεύτερης Ευκαιρίας** είναι ένα καινοτόμο δημόσιο σχολείο Εκπαίδευσης Ενηλίκων για άτομα ηλικίας άνω των 17 ετών που δεν έχουν ολοκληρώσει την υποχρεωτική εκπαίδευση, με συνολική διάρκεια 2 εκπαιδευτικά έτη. Μετά την επιτυχή φοίτηση παρέχεται τίτλος ισότιμος με το απολυτήριο του Γυμνασίου, σύμφωνα με το (ν.2525/1997). 
## Περιγραφή προγράμματος
Το πρόγραμμα σπουδών διαφέρει από το αντίστοιχο της τυπικής εκπαίδευσης ως προς το περιεχόμενο, τη διδακτική μεθοδολογία και την αξιολόγηση των εκπαιδευομένων. Τα Σχολεία Δεύτερης Ευκαιρίας θεσμοθετήθηκαν στην Ελλάδα με το νόμο 2525/97 στο πλαίσιο που έχουν προδιαγράψει οι διακηρυγμένες αρχές της Ευρωπαϊκής Ένωσης. Το πρόγραμμα των Σ.Δ.Ε. συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από το Ελληνικό Δημόσιο.
## Στοιχεία προγράμματος
Το πρόγραμμα των ΣΔΕ ξεκίνησε στην Ελλάδα το 2000 με τη λειτουργία του πρώτου ΣΔΕ στο Περιστέρι, και στηρίχτηκε σε τρεις βασικές αρχές:
* ευέλικτο εκπαιδευτικό πρόγραμμα που προσαρμόζεται στις ικανότητες και στις ανάγκες των εκπαιδευομένων εξασφαλίζοντας έτσι την ενεργό συμμετοχή τους
* υποστήριξή τους σε όλους τους τομείς όπου αντιμετωπίζουν δυσκολίες
* εκπαιδευτικό προσωπικό και συμβουλευτικές υπηρεσίες που είναι σε θέση να ανταποκρίνονται στην πολυπλοκότητα των καθηκόντων τα οποία αναλαμβάνουν
Από το 2000 μέχρι σήμερα **έχουν ιδρυθεί και λειτουργούν 76 ΣΔΕ εκ των οποίων 12 σε Καταστήματα Κράτησης και 23 τμήματα εκτός έδρας, στις 13 Περιφέρειες της χώρας.** Οκτώ Σχολεία λειτουργούν μέσα σε σωφρονιστικά καταστήματα.

Μία από τις καινοτομίες που περιλαμβάνονται στα Σχολεία Δεύτερης Ευκαιρίας είναι οι συμβουλευτικές υπηρεσίες από έναν Σύμβουλο Σταδιοδρομίας και έναν Σύμβουλο Ψυχολόγο σε κάθε σχολείο. Μαζί με την απόκτηση βασικών προσόντων και την ανάπτυξη προσωπικών δεξιοτήτων, δίνεται ιδιαίτερη έμφαση στη  χρήση των νέων τεχνολογιών, την εκμάθηση ξένης γλώσσας και τη συμβουλευτική σε θέματα επαγγελματικού προσανατολισμού, που βελτιώνουν σημαντικά τις δυνατότητες πρόσβασης στην αγορά εργασίας.

## Παραπομπές


Κατηγορία:Εναλλακτική εκπαίδευση
Κατηγορία:Εναλλακτικά σχολεία
Διοργανώσεις Ε.Π.Σ. Βοιωτίας 2013–14

Η περίοδος **Ε.Π.Σ. Βοιωτίας 2013–14** είναι η 40η στην ιστορία της Ε.Π.Σ. Βοιωτίας, ενός διαγωνισμού ποδοσφαίρου στην Ελλάδα, από την ίδρυσή της το 1973.
 
## Πρωτάθλημα
Το πρωτάθλημα της Ένωσης αποτελεί το τέταρτο και πέμπτο επίπεδο στο Σύστημα ποδοσφαιρικών πρωταθλημάτων της Ελλάδας, με δύο κατηγορίες να υπάρχουν σε αυτό. Οι ομάδες χωρίζονται στην Α' Κατηγορία και την Β' Κατηγορία με δύο ομίλους ανά γεωγραφικά κριτήρια.

Η κορυφαία ομάδα της Α' Κατηγορίας λαμβάνει μέρος στο Ειδικό ερασιτεχνικό πρωτάθλημα 2014 για την άνοδο στην Γ' Εθνική την περίοδο 2014-15, ενώ οι τέσσερις τελευταίες ομάδες υποβιβάζονται στους δύο ομίλους της Β' Κατηγορίας την περίοδο 2014–15 ανά γεωγραφικά κριτήρια. Οι πρωταθλήτριες και δευτεραθλήτριες ομάδες του πρώτου και του δεύτερου ομίλου προβιβάζονται στην Α' Κατηγορία την περίοδο 2015–16.
 
### Α' Κατηγορία
Συνολικά δεκαέξι ομάδες αγωνίζονται στο πρωτάθλημα της Α΄ Κατηγορίας.
#### Βαθμολογία

Πηγή: Βαθμολογίες ΕΠΣΒ 2013-14 stereasports.gr
### Β' Κατηγορία
Η Β' κατηγορία διεξήχθη με τη συμμετοχή 21 συλλόγων χωρισμένων σε 2 ομίλους 
#### 1ος Όμιλος

Πηγή: Βαθμολογίες ΕΠΣΒ 2013-14 stereasports.gr
#### 2ος Όμιλος

Πηγή: Βαθμολογίες ΕΠΣΒ 2013-14 stereasports.gr

## Κύπελλο

## Παραπομπές

## Εξωτερικοί σύνδεσμοι
*Ένωση Ποδοσφαιρικών Σωματείων Βοιωτίας
*stereasports.gr

Κατηγορία:Ε.Π.Σ. Βοιωτίας
Κατηγορία:Εγχώρια ποδοσφαιρικά πρωταθλήματα 2013-2014
Γεράσιμος Σολδάτος

Ο **Γεράσιμος Σ. Σολδάτος** (1883 - 1η Αυγούστου 1950) ήταν Έλληνας πολιτικός, που υπηρέτησε ως βουλευτής και ως γερουσιαστής.

## Βιογραφικά στοιχεία
Εξελέγη βουλευτής Λευκάδας το 1923. 
Εν συνεχεία εξελέγη γερουσιαστής Πρεβέζης (στο μητρώο των γερουσιαστών της Βουλής αναφέρεται ως συνταξιούχος πολιτικός) με τους Συντηρητικούς Δημοκρατικούς, το 1929, υπηρετώντας ως το 1935.

Απεβίωσε σε ηλικία 67 ετών στην Αθήνα την 1η Αυγούστου 1950 και κηδεύτηκε την επομένη από τον ιερό ναό Οσίου Λουκά στην οδό Πατησίων.  Είχε 2 παιδιά, τον Σπύρο και τη Σοφία.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Λευκάδας
Ένωση των Αναγνωρισμένων από τη ΔΟΕ Διεθνών Αθλητικών Ομοσπονδιών

Η **Ένωση των Αναγνωρισμένων από τη ΔΟΕ Διεθνών Αθλητικών Ομοσπονδιών** (αγγλικά: *Association of IOC Recognised International Sports Federations*, **ARISF**) είναι μη κυβερνητικός, μη κερδοσκοπικός, μη διακριτικός οργανισμός επίσημα αναγνωρισμένος από τη Διεθνή Ολυμπιακή Επιτροπή (ΔΟΕ). Ιδρύθηκε το 1983. Μέλη της είναι οι διεθνείς ομοσπονδίες αθλημάτων οι οποίες έχουν αναγνωριστεί επίσημα από τη Διεθνή Ολυμπιακή Επιτροπή, χωρίς όμως να συμπεριλαμβάνονται στα ολυμπιακά αθλήματα.

## Παραπομπές


## Εξωτερικοί σύνδεσμοι
*  

Κατηγορία:Διεθνής Ολυμπιακή Επιτροπή
Μιχαήλ Βεζυρτζόγλου

Ο **Μιχαήλ Βεζυρτζόγλου** (1899 - 3 Απριλίου 1981) ήταν Έλληνας δημοσιογράφος και πολιτικός. Υπηρέτησε ως βουλευτής.

## Βιογραφικά στοιχεία
Ο πατέρας του ονομαζόταν Ραδής. Εξέδωσε την εφημερίδα "Θάρρος”, με έδρα τη Δράμα. 

Εξελέγη βουλευτής Δράμας το 1936 με το Κόμμα Φιλελευθέρων. Ήταν υποψήφιος και στις εκλογές του 1946, συγκεντρώνοντας 1.920 ψήφους. Επανεξελέγη με το κόμμα του το 1950 και το  1951. 
     
Πέθανε στη Δράμα και κηδεύτηκε στις 4 Απριλίου 1981.

## Πηγές
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες δημοσιογράφοι του 20ού αιώνα
Ένωση Διεθνών Ομοσπονδιών Χειμερινών Ολυμπιακών Αγώνων

Η **Ένωση Διεθνών Ομοσπονδιών Χειμερινών Ολυμπιακών Αγώνων** (αγγλικά: *Association of International Olympic Winter Sports Federations*, **AIOWF**) είναι σύνδεσμος αναγνωρισμένος από τη Διεθνή Ολυμπιακή Επιτροπή, μέλη του οποίου είναι οι διεθνείς ομοσπονδίες αθλημάτων τα οποία περιλαμβάνονται στους Χειμερινούς Ολυμπιακούς Αγώνες.

## Παραπομπές


## Εξωτερικοί σύνδεσμοι
* AIOWF στην επίσημη ιστοσελίδα της IOC

Κατηγορία:Διεθνής Ολυμπιακή Επιτροπή
Βίλλεμ φαν Χεχτ

Ο **Βίλλεμ φαν Χεχτ** (φλαμανδικά: **Willem van Haecht** (1593 – 12 Ιουλίου 1637) ήταν Φλαμανδός ζωγράφος, ιδιαίτερα γνωστός για τους πίνακες που απεικονίζουν συλλογές και πινακοθήκες.

## Βιογραφία
Ο Βίλλεμ φαν Χεχτ γεννήθηκε στην Αμβέρσα το 1593. Ήταν γιος του τοπιογράφου Τομπίας Φερχέχτ, ο οποίος ήταν διακεκριμένος ζωγράφος και ήταν ο πρώτος δάσκαλος του Πέτερ Πάουλ Ρούμπενς. Ήταν, επίσης, και δάσκαλος του γιου του.

κατά την περίοδο 1615 - 1619 εργάστηκε στο Παρίσι και στη συνέχεια μετέβη στην Ιταλία, όπου παρέμεινε επί επτά έτη. Επιστρέφοντας στην Αμβέρσα έγινε μέλος στη Συντεχνία του Αγίου Λουκά της πόλης το 1626 και από το 1628 ήταν ο έφορος της συλλογής τέχνης που κατείχε ο Κορνέλις φαν ντερ Χέιστ (Cornelis van der Geest), εύπορος έμπορος μπαχαρικών και προστάτης πολλών καλλιτεχνών στην Αμβέρσα.

Η συλλογή του ντερ Χέιστ αναπαριστάται, με αλληγορικό τρόπο στον πίνακα *Η πινακοθήκη του Κορνέλις φαν ντερ Χέιστ* (1628, σήμερα στην Οικία - Μουσείο Ρούμπενς της Αμβέρσας). Στην αριστερή πλευρά του πίνακα υπάρχουν πολλά πορτρέτα συγχρόνων του, περιλαμβανομένων της Ινφάντας Ιζαμπέλλας Κλάρας Ευγενίας της Ισπανίας, του Αλβέρτου Ζ΄, Αρχιδούκα της Αυστρίας, του Πέτερ Πάουλ Ρούμπενς, του πρίγκηπα Władysław IV Vasa της Πολωνίας (ο οποίος επισκέφθηκε την πινακοθήκη του ντερ Χέιστ το 1624 και απεικονίζεται φορώντας μαύρο καπέλο), ο οικοδεσπότης, ο οποίος επιδεικνύει κάποιον πίνακα, και πολλοί διάσημοι πίνακες, όπως ο *Παράκελσος* του Κουέντιν Μασσάις.

Ένας ακόμη πίνακάς του, *Ο Αλέξανδρος ο Μέγας επισκέπτεται το εργαστήριο του Απελλή* (1630, σήμερα στο Mauritshuis της Χάγης) αποτελεί σημαντική τεκμηρίωση, καθώς πιστεύεται ότι πρόκειται για εξιδανικευμένη εικόνα πινάκων από τη συλλογή του Ρούμπενς.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
*Christine van Mulders. "Haecht, Willem van, II," *Grove Art Online*. Oxford University Press, [7 November 2007].
*Vlieghe, Hans (1998). *[http://books.google.com/books?id=AS_NXFoY0M4C&printsec=frontcover&source=gbs_ge_summary_r&cad=0#v=onepage&q&f=false Flemish Art and Architecture, 1585-1700]*. Pelican history of art. New Haven: Yale University Press. ISBN 0-300-07038-1

Κατηγορία:Φλαμανδοί ζωγράφοι
Ιφιγένεια (ταινία)

Το ***Ιφιγένεια*** είναι ελληνική ταινία του 1977, σε σκηνοθεσία και σενάριο Μιχάλη Κακογιάννη. Η ταινία βασισμένη στο αρχαιοελληνικό μυθολογικό πρόσωπο Ιφιγένεια, την κόρη του Αγαμέμνονα και της Κλυταιμνήστρας, οι οποίοι διατάχτηκαν από τη θεά Άρτεμη να τη θυσιάσουν. Και το σενάριο είναι για μία διασκευή της τραγωδίας του Ευριπίδη *[[Ιφιγένεια εν Αυλίδι]]*. Αυτή δεν ήταν η πρώτη φορά που ο σκηνοθέτης δημιουργεί μία ταινία βασισμένη σε αρχαιοελληνική τραγωδία (*[[Ηλέκτρα (ταινία, 1962)|Ηλέκτρα]]* (1962), *[[Τρωάδες (ταινία)|Τρωάδες]]* (1971)). Στην ταινία πρωταγωνιστούν οι Τατιάνα Παπαμόσχου, Ειρήνη Παππά και Κώστας Καζάκος.

Η ταινία υπήρξε υποψήφια για Όσκαρ Ξενόγλωσσης Ταινίας, χωρίς να το κερδίσει. Επίσης, υπήρξε υποψήφια και για τον Χρυσό Φοίνικα, στο Φεστιβάλ Καννών του 1977, χωρίς όμως να κερδίσει ούτε αυτό.  Ωστόσο, βραβεύθηκε με το *Belgian Femina Award* και στο Φεστιβάλ Κινηματογράφου Θεσσαλονίκης, βραβεύθηκε ως η Καλύτερη Ταινία, ενώ στον ίδιο διαγωνισμό, η Παπαμόσχου κέρδισε και το Βραβείο Α' Γυναικείου Ρόλου.

## Διανομή

* Ειρήνη Παπά ως Κλυταιμνήστρα**'
* [[Κώστας Καζάκος]] ως [[Αγαμέμνονας]]**'
* Τατιάνα Παπαμόσχου ως Ιφιγένεια**'
* [[Κώστας Καρράς]] ως [[Μενέλαος]]**'
* Πάνος Μιχαλόπουλος ως Αχιλλέας**'
* [[Χρήστος Τσάγκας]] ως [[Οδυσσέας]]
* Δημήτρης Αρώνης ως [[Κάλχας]]**'
* Γιώργος Βουρβαχάκης ως Ορέστης
* Γιώργος Οικονόμου ως αγγελιοφόρος
* Άγγελος Γιαννούλης ως υπηρέτης
* Ειρήνη Κουμαριανού ως παραμάνα

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1977
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1970
Κατηγορία:Ελληνικές δραματικές ταινίες
Κατηγορία:Ταινίες βασισμένες σε Αρχαία Ελληνικά θεατρικά έργα
Κατηγορία:Ταινίες σε σκηνοθεσία Μιχάλη Κακογιάννη
Κατηγορία:Ταινίες σε σενάριο Μιχάλη Κακογιάννη
Κατηγορία:Ταινίες με μουσική σύνθεση Μίκη Θεοδωράκη
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες τοποθετημένες στην Αρχαία Ελλάδα
Ταινια
Άξμπριτζ εντ Σάουθ Ράισλιπ (εκλογική περιφέρεια Κοινοβουλίου του Ηνωμένου Βασιλείου)

Το **Άξμπριτζ αντ Σάουθ Ράισλιπ**, αγγλ. *Uxbridge and South Ruislip* (μτφρ.: Άξμπριτζ και Νότιο Ράισλιπ), είναι εκλογική περιφέρεια που αντιπροσωπεύει μια έδρα της Βουλής των Κοινοτήτων στο Ηνωμένο Βασίλειο και βρίσκεται στο βορειοδυτικό τμήμα του Μείζονος Λονδίνου, και αποτελεί τμήμα του βορειότερου τμήματος του Δήμου του Χίλινγκντον. Από το 2015, βουλευτής είναι ο πρώην δήμαρχος του Λονδίνου και νυν Υπουργός Εξωτερικών Μπόρις Τζόνσον, που εκλέγεται με το Συντηρητικό Κόμμα.

## Βουλευτές

## Εκλογές
Γενικές εκλογές 2015

## Παραπομπές


Αξμπριτζ
Ακαντέμικ Σόφιας

Η **Ακαντέμικ Σόφιας** (βουλγαρικά: Академика София, αγγλικά: *Academic Sofia*) είναι βουλγαρική ομάδα καλαθοσφαίρισης με έδρα τη Σόφια. Ιδρύθηκε το 1947 και συμμετείχε στους πρώτους δύο τελικούς του κυπέλλου Πρωταθλητριών Ευρώπης, όπου ηττήθηκε από την ΑΣΚ Ρίγα.

Έχει κατακτήσει 24 πρωταθλήματα Βουλγαρίας, όντας η πολυνίκης του θεσμού, όπως και 11 κύπελλα Βουλγαρίας.

Το 2000, ο σύλλογος μετονομάστηκε σε **Λουκόιλ Ακαντέμικ** (Лукойл Академик), έπειτα από την εμπορική συμφωνία με τη ρωσική πετρελαϊκή εταιρεία Лукойл.

## Ιστορία
Η Ακαντέμικ Σόφιας ιδρύθηκε το 1947 και γνώρισε την πρώτη της επιτυχία το 1957, όταν κατέκτησε το πρωτάθλημα Βουλγαρίας. Το 1957-58, έφθασε μέχρι τον τελικό της πρώτης διοργάνωσης του κυπέλλου Πρωταθλητριών, όπου ηττήθηκε από την ΑΣΚ Ρίγα, έχοντας πιο πριν αποκλείσει την Ολίμπια Λουμπλιάνας, τη Στεάουα Βουκουρεστίου και την ουγγρική Χόνβεντ.

Σε τοπικό επίπεδο, κατέκτησε δύο κύπελλα Βουλγαρίας το 1952 και το 1954, όπως και τρία συνεχόμενα πρωταθλήματα από το 1957 ως το 1959. Στο κύπελλο Πρωταθλητριών του 1958-59, η Ακαντέμικ απέκλεισε τη Μακάμπι Τελ Αβίβ, την αιγυπτιακή Γκεζίρα και την ΟΚΚ Βελιγραδίου, πριν ηττηθεί και πάλι από τη Ρίγα στον τελικό.

Μέχρι το 1976, η Ακαντέμικ κατέκτησε δώδεκα πρωταθλήματα Βουλγαρίας, αλλά ακολούθησαν δύο δεκαετίες όπου η ομάδα παρέμεινε σε χαμηλό επίπεδο. Μετά την αλλαγή της χιλιετηρίδας, η ρωσική πετρελαϊκή εταιρεία "Lukoil" ανέλαβε τη χορηγία του συλλόγου, δίνοντας του το όνομα Λουκόιλ Ακαντέμικ και αναζωογονώντας την ομάδα. Το 2002, η Ακαντέμικ κατέκτησε το κύπελλο Βουλγαρίας και την επόμενη σεζόν πήρε το νταμπλ, κάτι που επαναλάμβανε μέχρι το 2008.

Συνολικά, από το 2003 μέχρι το 2015 κατέκτησε δώδεκα πρωταθλήματα και εννέα κύπελλα Βουλγαρίας, με 371 νίκες και μόλις 30 ήττες σε αυτό το διάστημα.

## Τίτλοι και διακρίσεις
### Εγχώριοι
* **[[Πρωτάθλημα Καλαθοσφαίρισης Βουλγαρίας|Πρωταθλήματα Βουλγαρίας]] (26)**: 1957, 1958, 1959, 1963, 1968, 1969, 1970, 1971, 1972, 1973, 1975, 1976, 2003, 2004, 2005, 2006, 2007, 2008, 2009, 2010, 2011, 2012, 2013, 2015, 2016, 2017

* **Κύπελλα Βουλγαρίας (11)**: 1952, 1954, 2002, 2003, 2004, 2006, 2007, 2008, 2011, 2012, 2013

### Διεθνείς
* *Φιναλίστ [[Ευρωλίγκα|Ευρωπαϊκών Πρωταθλημάτων]] (Ευρωλίγκα) (2)*: 1957-58, 1958-59

* **Κυπελλούχος [[EuroCup Challenge|Ευρωπαϊκής Νότιας Περιφέρειας]]**: 2002-03

* **Κυπελλούχος Διεθνούς Μαθητικού Πρωταθλήματος**: 1957

## Παραπομπές


## Πηγές
* Team History - FIBA Europe
* PBC Lukoil Academic - Welcome to Eurocup

## Εξωτερικοί σύνδεσμοι
* 

Κατηγορία:Βουλγαρικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1947
Κατηγορία:Ιδρύσεις ομάδων καλαθοσφαίρισης το 1947
NHL (αποσαφήνιση)

**[[NHL]]** ονομάζεται η διοργανώτρια αρχή του ομώνυμου πρωταθλήματος χόκεϊ επί πάγου σε Καναδά και ΗΠΑ.

Ο όρος **NHL** μπορεί επίσης να αναφέρεται σε:

* *[[NHL (σειρά)]]*, μια σειρά ηλεκτρονικών παιχνιδιών χόκεϊ επί πάγου από την Electronic Arts
* National Harmonica League, οργάνωση με έδρα το Ηνωμένο Βασίλειο για τους παίκτες φυσαρμόνικας
* National Historic Landmark, ονομασία θέσης της κυβέρνησης των Ηνωμένων Πολιτειών
* National Hurling League, ετήσια εκδήλωση χέρλινγκ στην Ιρλανδία
* Natural hydraulic lime
*New Haven Line, μια σιδηροδρομική γραμμή κατόχων διαρκούς εισιτήριου που συνδέει την πόλη της Νέας Υόρκης και του Νιου Χέιβεν
*New Holland railway station κωδικός σταθμού Εθνικού Σιδηροδρόμου
*Non-Hodgkin lymphoma, υποομάδα καρκίνων που προέρχονται από λεμφοκύτταρα
*Noordelijke Hogeschool Leeuwarden Πανεπιστήμιο Εφαρμοσμένων Επιστημών, εκπαιδευτικό ίδρυμα στην Ολλανδία
*New Zealand National Hockey League, διοργάνωση χόκεϊ επί χόρτου στη Νέα Ζηλανδία
MLB

Το **MLB** (*Major League Baseball*, προφορά: *Μέιτζορ Λιγκ Μπέιζμπολ*) είναι η διοργανώτρια αρχή του ομώνυμου πρωταθλήματος Μπέιζμπολ των ΗΠΑ. Διεξάγει το παλαιότερο από τα τέσσερα μεγάλα επαγγελματικά πρωταθλήματα στις Ηνωμένες Πολιτείες και τον Καναδά. Μετέχουν συνολικά 30 ομάδες στην AL (American League) και στην NL (National League), με 15 ομάδες σε κάθε ένωση. Οι AL και NL λειτουργούν ως ξεχωριστές νομικές οντότητες από το 1901 και το 1876 αντίστοιχα. Μετά από συνεργασία αλλά παραμονή των ξεχωριστών νομικών οντοτήτων από το 1903, το 2000 οι ενώσεις συγχωνεύθηκαν σε μια ενιαία οργάνωση με επικεφαλής τον Επίτροπο του Μπέιζμπολ. Η οργάνωση είναι υπεύθυνη επίσης για τα πρωταθλήματα μικρότερων ενώσεων μπέιζμπολ. Επίσης, σε συνεργασία με την Παγκόσμια Συνομοσπονδία Μπέιζμπολ Σόφτμπολ (WBSC) διοργανώνει το Παγκόσμιο Κλασικό.

Το πρωτάθλημα MLB αποτελείται από τριάντα ομάδες: είκοσι εννέα στις Ηνωμένες Πολιτείες και μία στον Καναδά. Οι ομάδες μετέχουν σε 162 αγώνες για κάθε αγωνιστική περίοδο και πέντε ομάδες κάθε ένωσης προκρίνονται σε ένα τουρνουά στο τέλος της περιόδου που κορυφώνεται με την Παγκόσμια Σειρά, μία σειρά 7 αγώνων μεταξύ των δύο πρωταθλητριών κάθε συνδέσμου που χρονολογούνται στο 1903. Οι αγώνες του μπέιζμπολ μεταδίδονται στην τηλεόραση, το ραδιόφωνο και το διαδίκτυο σε όλη τη Βόρεια Αμερική και σε πολλές άλλες χώρες σε όλο τον κόσμο. Το MLB έχει την υψηλότερη προσέλευση αγωνιστικής περιόδου σε οποιοδήποτε αθλητικό πρωτάθλημα στον κόσμο, με περισσότερους από 73 εκατομμύρια θεατές το 2015.

## Ιστορία
### Ίδρυση
Στη δεκαετία του 1860, με τη βοήθεια του εμφυλίου πολέμου, το μπέιζμπολ τύπου "Νέας Υόρκης" εξελίχθηκε σε εθνικό παιχνίδι και δημιουργήθηκε το πρώτο κυβερνητικό σώμα του μπέιζμπολ, National Association of Base Ball Players. Το NABBP υπήρξε ως ερασιτεχνικό πρωτάθλημα για 12 χρόνια. Μέχρι το 1867, περισσότερα από 400 σωματεία ήταν μέλη. Οι περισσότεροι από τους ισχυρότερους συλλόγους παραμένουν εκείνοι που εδρεύουν στα βορειοανατολικά των ΗΠΑ. Για την ίδρυση του επαγγελματικού μπέιζμπολ, το MLB καθιέρωσε το έτος 1869, όταν ιδρύθηκε η πρώτη επαγγελματική ομάδα, η Σινσινάτι Ρεντ Στόκινγκς.

## Παραπομπές


## Εξωτερικοί σύνδεσμοι

* 

Κατηγορία:Μπέιζμπολ στις Ηνωμένες Πολιτείες
Κατηγορία:Αθλητισμός στον Καναδά
Κατηγορία:Πολυεθνικά επαγγελματικά αθλητικά πρωταθλήματα
Πρίγκιπας (σκάκι)

Ο **πρίγκιπας** (*prince*) είναι ανορθόδοξος πεσσός στο σκάκι που κινείται όπως ο βασιλιάς, χωρίς όμως να έχει τη βασιλική ιδιότητα. Είναι γνωστός ακόμα ως **άνθρωπος** (*Mann*), **σοφός** (*Sage*), **φύλακας** (*Guard*), **πολίτης** (*Commoner*), **τοξότης** (*archer*), **άμαξα** (*chariot*), κ.ά., ανάλογα με την παραλλαγή που συμμετέχει.

Στο λήμμα αυτό, ο πρίγκιπας συμβολίζεται ως ανεστραμμένος βασιλιάς.

## Αξία
Σε γενικές γραμμές, ο πρίγκιπας έχει περίπου ίση αξία με τον ίπππο. Συχνά χρειάζονται μερικές κινήσεις για να μπορέσει να αναπτυχθεί σωστά ένας πρίγκιπας στο άνοιγμα. Είναι πολύ αποτελεσματικό να έχει δυνάμεις κοντά του, αν και είναι αργός, ο πρίγκιπας είναι αρκετά καλός τόσο στην επίθεση, όσο και στην άμυνα, με τα κοντινά κομμάτια και πιόνια, όπως για παράδειγμα και ο βασιλιάς. Ο πρίγκιπας φτάνει στη μέγιστη αξία του κατά τη διάρκεια του φινάλε, κατά το οποίο η δύναμή του στη μάχης είναι ελαφρώς ενισχυμένη με αξία μεγαλύτερη αυτής του ίππου, παρά την ελαφρώς χαμηλότερη που είχε από τον ίππο στην αρχική φάση του παιχνιδιού.

## Παραλλαγές

Στο Ρωμαϊκό σκάκι το κομμάτι ονομάζεται **τοξότης** ή **άμαξα**  και τοποθετείται για τα λευκά στα τετράγωνα γ1 και θ1, ενώ αντίστοιχα για τα μαύρα στα τετράγωνα γ10 και θ10.

Στην παραλλαγή Δύο βασιλείς ο καθένας ο βασιλιάς, που βρίσκεται πλησιέστερα στην στήλη 'α', είναι αυτός στον οποίο πρέπει να κάνεις ματ για να κερδίσεις την παρτίδα, ο άλλος παίζει το ρόλο του πρίγκιπα. Εάν οι βασιλείς βρεθούν στην ίδια στήλη, τότε πρέπει να κάνεις ματ σε αυτόν που βρίσκεται πλησιέστερα στη γραμμή '1'.

Στην παραλλαγή Κούριερ σκάκι του 12ου αιώνα, το κομμάτι ονομάζεται **άνθρωπος** ή **καγκελάριος** και κατά την παράταξη εκκίνησης τοποθετείται δίπλα ακριβώς στον βασιλιά και προς την πλευρά της στήλης 'α', δηλαδή, στο τετράγωνο ε1 για τα λευκά και αντίστοιχα στο ε8 για τα μαύρα.

 

## Ματ με πρίγκιπα
Ένας πρίγκιπας και ένας βασιλιάς μπορούν να κάνουν ματ σε έναν μοναχικό βασιλιά, παρασύροντάς τον κοντά σε μια γωνία της σκακιέρας. Στο παράδειγμα παρακάτω, παίζουν τα λευκά και κάνουν ματ σε τέσσερις κινήσεις:

## Παραπομπές


Κατηγορία:Ανορθόδοξοι πεσσοί
Canadian Football League

Το **CFL** (*Canadian Football League*, γαλλικά: *Ligue canadienne de football*, LCF) είναι η διοργανώτρια αρχή του ομώνυμου πρωταθλήματος στο άθλημα του καναδικού ποδοσφαίρου στον Καναδά. Το πρωτάθλημα του CFL αποτελεί την κορυφαία διοργάνωση της συγκεκριμένης μορφής ποδοσφαίρου, η οποία έχει ομοιότητες με το αντίστοιχο άθλημα του αμερικανικού ποδοσφαίρου.

Απαρτίζεται από εννέα ομάδες οι οποίες εδρεύουν σε εννέα αντίστοιχες πόλεις, ενώ είναι χωρισμένες σε δύο τμήματα, το ανατολικό τμήμα με τέσσερις ομάδες και το δυτικό τμήμα με πεντε ομάδες. Από το 2015, το πρωτάθλημα διαθέτει κανονική περίοδο 20 εβδομάδων, η οποία διεξάγεται παραδοσιακά από τα τέλη Ιουνίου έως τις αρχές Νοεμβρίου, με την κάθε ομάδα να διεξάγει 18 αγώνες. Μετά τη λήξη της κανονικής περιόδου, έξι ομάδες μετέχουν στα πλέι-οφ του πρωταθλήματος, διάρκειας τριών εβδομάδων, τα οποία κορυφώνονται με τον αγώνα για την κατάκτηση του τροπαίου Grey Cup, που αποτελεί το μεγαλύτερο ετήσιο αθλητικό γεγονός της χώρας, με υψηλή τηλεθέαση.

## Δομή αγωνιστικής περιόδου
Από το 2014, μία αγωνιστική περίοδος του πρωταθλήματος του CFL περιλαμβάνει:

* Πρόγραμμα διπλών αγώνων διάρκειας τριών εβδομάδων πριν από την έναρξη της περιόδου.
* Κανονική περίοδος του πρωταθλήματος διάρκειας 20 εβδομάδων, από τα τέλη Ιουνίου έως τις αρχές Νοεμβρίου.
* Φάση των πλέι-οφ η οποία διεξάγεται το Νοέμβριο, με σκοπό την κατάκτηση του Gray Cup.

## Παραπομπές


## Εξωτερικοί σύνδεσμοι

* 

Κατηγορία:Αθλητισμός στον Καναδά
Διεθνής Ομοσπονδία Πόκερ

Η **Διεθνής Ομοσπονδία Πόκερ** αγγλικά: *International Federation of Match Poker*, IFMP) είναι ένας μη κερδοσκοπικός οργανισμός του οποίου δεδηλωμένος στόχος είναι «να χρησιμεύσει ως ο παγκόσμιος φορέας για το πόκερ». Η IFP έχει ενσωματωθεί ως νομικό πρόσωπο με βάσει τα άρθρα 60 έως 79 του ελβετικού αστικού κώδικα και έχει την έδρα της στη Λωζάννη της Ελβετίας.

## Ιστορία
Η IFP ιδρύθηκε στις 29 Απριλίου του 2009 στη Λωζάννη της Ελβετίας. Τον Απρίλιο του 2010, η IFP εξασφάλισε μία θέση προσωρινού μέλους στη Διεθνή Ένωση Πνευματικών Αθλημάτων (IMSA) έπειτα από το ετήσιο συνέδριο που πραγματοποιήθηκε στο Ντουμπάι. Στο πλαίσιο του πρώτου Mind Sports Festival του Ηνωμένου Βασιλείου, η IFP φιλοξένησε την εναρκτήρια διοργάνωση της το Νοέμβριο του 2011, στο County Hall του Λονδίνου: το IFP Duplicate Poker Nations Cup (πλέον Match Poker Nations Cup), μια εκδήλωση στην οποία συμμετείχαν οι ομοσπονδίες μέλη της IFP, όπως και το IFP World Poker Championship, που ονομάζεται επίσης «The Table», στο οποίο μεμονωμένοι παίκτες αγωνίζονται για τον τίτλο του Παγκόσμιου Πρωταθλητή. Το 2017, η IFP μετονομάστηκε σε IFMP (International Federation of Match Poker).

## Εσωτερική διάρθρωση
Η ανώτατη αρχή της IFP είναι το Κογκρέσο (Congress), η συνέλευση όλων των μελών της IFP στην οποία κάθε χώρα μέλος διαθέτει και μία ψήφο. Το Κογκρέσο συνέρχεται μία φορά το χρόνο. Το Εκτελεστικό Συμβούλιο (Executive Board) της IFP εκλέγεται από το Κογκρέσο για μια περίοδο τριών ετών και είναι ο φορέας διαχείρισης του IFP. Το Διοικητικό Συμβούλιο εκλέγει πρόεδρο μεταξύ των μελών του για θητεία τεσσάρων ετών, η οποία μπορεί να ανανεωθεί. Πρώτος πρόεδρος του IFP διετέλεσε ο Άντονι Χόλντεν.

## Εκδόσεις
IFP δημιούργησε το δικό εκδοτικό αποτύπωμα της σε συνεργασία με τη Limehouse Books το Νοέμβριο του 2011. Ο πρώτος τίτλος του, που δημοσιεύθηκε τον Αύγουστο του 2012, ήταν «Οι Κανόνες του Πόκερ» (The Rules of Poker), που εκδόθηκε από τον Ντέιβιντ Φλάσφεϊντερ, πρόεδρο της Επιτροπής Κανονισμού (Rules Committee) της IFP.

## Λογότυπo
Το λογότυπο της ομοσπονδίας έχει εξελιχθεί με το πέρασμα του χρόνου. Το 2012 παρουσιάστηκε ένα νέο λογότυπο.

## Δείτε επίσης
* Οργανισμός Πνευματικών Αθλημάτων
* WSOP

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Πόκερ
Διεθνής Ένωση Πνευματικών Αθλημάτων

Η **Διεθνής Ένωση Πνευματικών Αθλημάτων** (αγγλικά: *International Mind Sports Association*, **IMSA**) είναι η αρμόδια οργάνωση για τα πνευματικά αθλήματα, ανά τον κόσμο. Περιλαμβάνει αθλήματα όπως το μπριτζ, το σκάκι, τη ντάμα, το γκο και το σιάνγκτσι.

## Παραπομπές


## Εξωτερικοί σύνδεσμοι
* 

Κατηγορία:Αθλητικές οργανώσεις
Αγία Μαρίνα Μεσσηνίας (αποσαφήνιση)

Με την ονομασία ** Αγία Μαρίνα Μεσσηνίας ** μπορεί να αναφέρονται:

* Αγία Μαρίνα Μεσσηνίας,  οικισμός του δήμου Καλαμάτας, τοπική κοινότητα Λαδά.

* Αγία Μαριανή Μεσσηνίας,  νησί των Μεσσηνιακών Οινουσσών